
Parlamentul  României

Camera  Deputaţilor

Comisia pentru industrii şi servicii

                                                        Bucureşti 13.11.2013

              Nr. 4c-3/462/2013                                                                          
Aviz
asupra proiectul de Lege pentru aprobarea Ordonanţei de urgenţă a Guvernului nr. 99/2013 cu privire la rectificarea bugetului de stat pe anul 2013
În conformitate cu prevederile art. 21 din Regulamentul activităţilor comune ale Camerei Deputaţilor şi Senatului, republicat, Comisia pentru industrii şi servicii împreună cu comisia similară a Senatului au fost sesizate pentru aviz, care va fi transmis comisiilor pentru buget, finanţe şi bănci care sunt sesizate în fond cu proiectul de Lege pentru aprobarea Ordonanţei Guvernului nr. 99/2013 cu privire la rectificarea bugetului de stat pe anul 2013, transmis cu adresa PLx 442/2013.
Consiliul Legislativ cu adresa nr. 1208/30.10.2013 a avizat favorabil proiectul de odonanţă, cu unele propuneri şi observaţii.

Proiectul de Lege are ca obiect de reglementare rectificarea bugetului de stat pe anul 2013. Ca urmare a acestei rectifiări bugetare deficitul bugetului general consolidat pe anul 2013 s-a majorat de la 13.394,1 milioane lei căt a fost estimat iniţial, respectiv 2,1% din produsul intern brut, la 14.000,0 milioane lei, respectiv 2,3% din produsul intern brut, în bază cash, ca urmare a luării în considerare şi a impactului Programului naţional de dezvoltare a infrastructurii.
Examinarea proiectului de lege a avut loc în sedinţa comisiei din data de 12.11.2013.

În urma dezbaterilor, membrii comisiei au hotărât cu majoritate de voturi avizarea favorabilă a proiectului de Lege.

Prin obiectul de reglementare şi conţinutul său, proiectul de lege face parte din categoria legilor organice.
În conformitate cu prevederile art. 65, alin. 2, lit. b) din Constituţia României, republicată, proiectul de Lege se aprobă de cele două Camere ale Parlamentului în sedinţă comună.

